
讬讘诪讜转 注讗 注"讗 - 驻讬专讜砖 砖讟讬讬谞讝诇抓

诪砖诪讚讜转 驻讜住诇转, 讻诇讜诪专: 砖讛诪诪讬专 讚转讜 讛讜讗 讛拽专讜讬 "讘谉 谞讻专" 讜驻住讜诇 诪诇讗讻讜诇 讘驻住讞, 讜讗讬谉 诪砖诪讚讜转 驻讜住诇转 讘诪注砖专.


讜砖讜讗诇讬诐: 讗诐 讻谉 "讜讻诇 注专诇 诇讗 讬讗讻诇 讘讜" (砖诪讜转 讬讘, 诪讞), 砖讘讗 诇讛讚讙讬砖: 讘讜 讜诇讗 讘讚讘专 讗讞专, 诇诪讛 诇讬? 讜诪砖讬讘讬诐: 讘讜, 讘拽专讘谉 驻住讞, 讛诪砖讜诪讚 讗讬谞讜 讗讜讻诇, 讗讘诇 讗讜讻诇 讛讜讗 讘诪爪讛 讜诪专讜专.


讜诪注讬专讬诐: 讜讗讬爪讟专讬讱 诇诪讻转讘 [讜讛讜爪专讱 诇讻转讜讘] "注专诇", 讜讗讬爪讟专讬讱 诇诪讻转讘 [讜讛讜爪专讱 诇讻转讜讘] "讻诇 讘谉 谞讻专". 讚讗讬 讻转讘 专讞诪谞讗 [砖讗讬诇讜 讻转讘讛 讛转讜专讛] "注专诇" 讘诇讘讚, 讛讬讬转讬 讗讜诪专 诪砖讜诐 讚诪讗讬住 [砖讛讜讗 诪讗讜住] 讘讝讛 砖讬砖 诇讜 注专诇讛, 讜诇讻谉 讛讜讗 讚讞讜讬. 讗讘诇 讘谉 谞讻专, 讚诇讗 诪讗讬住 [砖讗讬谞讜 诪讗讜住] 讘讙讜驻讜 鈥� 讗讬诪讗 [讗诪讜专] 砖诇讗. 讜诇讛讬驻讱: 讜讗讬 讻转讘 专讞诪谞讗 [讜讗讬诇讜 讻转讘讛 讛转讜专讛] 专拽 "讻诇 讘谉 谞讻专" 讛讬讬转讬 讗讜诪专: 诪砖讜诐 砖讗讬谉 诇讘讜 诇砖诪讬诐, 讜诇讻谉 讗住讜专 诇讜 诇讗讻讜诇 讗转 讛驻住讞, 讗讘诇 注专诇 讬砖专讗诇 砖诇讘讜 诇砖诪讬诐 讜专拽 诪讞诪转 讗讜谞住 讗讬谞讜 讬讻讜诇 诇诪讜诇, 讗讬诪讗 [讗诪讜专] 砖诇讗, 注诇 讻谉 爪专讬讻讗 [爪专讬讱] 砖讬讬讻转讘讜 砖谞讬 讛讚讘专讬诐.


讜砖讜讗诇讬诐: 诪讛 砖谞讗诪专 "诪诪谞讜" "诪诪谞讜" ("讗诇 转讗讻诇讜 诪诪谞讜 谞讗". 砖诪讜转 讬讘 讟. "讜诇讗 转讜转讬专讜 诪诪谞讜 注讚 讘讜拽专". 砖诐 讬) 砖讛讜讗 诇砖讜谉 诪讬注讜讟, 诇诪讛 诇讬? 讜诪砖讬讘讬诐: 诇讗讜转诐 讚讘专讬诐 砖讗诪专 专讘讛 讗诪专 专' 讬爪讞拽, 讻讗砖专 讬讘讜讗专 诇讛诇谉.


讗诪专 诪专 [讛讞讻诐] 讘讘专讬讬转讗 砖讛讜讘讗讛 诇注讬诇, 专' 注拽讬讘讗 讗讜诪专: 讗讬谞讜 爪专讬讱 诇诇诪讜讚 讚讬谉 注专诇 诪讙讝讬专讛 砖讜讜讛 砖诇 "转讜砖讘 讜砖讻讬专", 讗诇讗 讛专讬 讛讜讗 讗讜诪专 "讗讬砖 讗讬砖 诪讝专注 讗讛专谉 讜讛讜讗 爪专讜注 讗讜 讝讘 讘拽讚砖讬诐 诇讗 讬讗讻诇" (讜讬拽专讗 讻讘, 讚), 讜诇砖讜谉 "讗讬砖 讗讬砖" 讘讗讛 诇专讘讜转 讗转 讛注专诇 砖讗祝 讛讜讗 讗住讜专 讘讗讻讬诇转 拽讚砖讬诐. 讜砖讜讗诇讬诐: 讜讗讬诪讗 [讜讗诪讜专] 诇专讘讜转 讗转 讛讗讜谞谉 砖讗住讜专 讘转专讜诪讛? 讗诪专 专' 讬讜住讬 讘专' 讞谞讬谞讗: 讗诪专 拽专讗 [讛讻转讜讘] "讜讻诇 讝专 诇讗 讬讗讻诇 讘讜" (砖诐 讬), 诪砖诪注: 讝专讜转 讗诪专转讬 诇讱 砖驻讜住诇转, 讜诇讗 讗谞讬谞讜转.


讜砖讜讗诇讬诐: 讗讬诪讗 [讗诪讜专], 诇诪讚 诪谉 讛讻转讜讘, 讜诇讗 注专诇讜转 驻讜住诇转 讘讜? 讜诪砖讬讘讬诐: 讛讗 讻转讬讘 [讛专讬 谞讗诪专] 专讬讘讜讬 "讗讬砖 讗讬砖" 诇专讘讜转 讗祝 讗转 讛注专诇 诇讗讬住讜专.


讜砖讜讗诇讬诐: 讜诪讛 专讗讬转 诇专讘讜转 注专讬诇讜转 讜诇诪注讟 讗谞讬谞讜转, 讗讜诇讬 诇讛讬驻讱? 讜诪砖讬讘讬诐: 诪住转讘专讗 [诪住转讘专] 砖注专诇讜转 讛讜讛 诇讬讛 诇专讘讜讬讬 [讛讬讛 诇讜 诇专讘讜转] 砖讻谉 讬砖 讘讛 讻诪讛 爪讚讚讬诐 讞诪讜专讬诐 砖住讬诪谞诐: 诪注砖讬"诐 讻专讜转讬"诐 讘讚讘"专 讛注讘"讚. 讜诪驻专讟讬诐: 诪讞讜住专 诪注砖讛, 砖爪专讬讱 诇诪讜诇, 讜讛诪注砖讛 讛讜讗 诪注砖讛 讘讙讜驻讜 ("诪注砖讬"诐"), 讜注谞讜砖 讻专转 讗诐 诇讗 讬注砖谞讜 ("讻专讜转讬"诐), 讜讬砖谞讜 诇驻谞讬 讛讚讘讜专 ("讘讚讘"专"), 讜诪讬诇转 讝讻专讬讜 讜注讘讚讬讜 诪注讻讘转 讗转 讘注诇讬讛诐 诪诇讗讻讜诇 讘驻住讞 ("讛注讘"讚").


讜诪拽砖讬诐: 讗讚专讘讛 (诇讛讬驻讱), 讗谞讬谞讜转 讛讜讛 诇讬讛 诇专讘讜讬讬 [讛讬讛 诇讜 诇专讘讜转] 砖讻谉 讗祝 讘讛 讬砖 爪讚讚讬诐 讞诪讜专讬诐, 砖讛专讬 讬砖谞讛 讘讻诇 砖注讛 诪砖注讜转 讛讬诪诪讛, 讜谞讜讛讙转 讘讗谞砖讬诐 讜讘谞砖讬诐, 讜讗讬谉 讘讬讚讜 诇转拽谉 注爪诪讜 注讚 诇拽讘讜专讛!


讜诪砖讬讘讬诐: 讛谞讱 谞驻讬砖谉 [讗诇讛, 讛讞讜诪专讜转 砖诇 注专讬诇讜转, 诪专讜讘讜转] 诪讛讞讜诪专讜转 砖诇 讗谞讬谞讜转. 专讘讗 讗诪专: 讘诇讗 讛谞讬诪讜拽 讛讟讜注谉 讻讬 讛谞讱 谞驻讬砖谉 [讗诇讛 诪专讜讘讜转] 谞诪讬 诇讗 诪爪讬转 讗诪专转 [讙诐 讻谉 讗讬谞讱 讬讻讜诇 诇讜诪专] 讝讗转, 讻讬 讗诪专 拽专讗 [讛讻转讜讘] "讗讬砖 讗讬砖" 讜诪讻讗谉 谞诇诪讚 砖专讬讘讜讬 讝讛 讘讗 诇注谞讬谉 诪讬讜讞讚, 砖讗讬讝讛讜 讚讘专 砖讬砖谞讜 讘讗讬砖 讜讗讬谞讜 讘讗砖讛 鈥� 讛讜讬 讗讜诪专 讝讛 注专诇讜转, 讜诇讻谉 讗讬谉 诇讬讬讞住 专讬讘讜讬 讝讛 诇注谞讬谉 讗谞讬谞讜转.


讜砖讜讗诇讬诐: 讜专' 注拽讬讘讗 讛讗讬 [讝讛] 讛讻转讜讘 "转讜砖讘 讜砖讻讬专" 砖讛讜讗 诪讬讜转专 讘驻住讞, 诪讗讬 注讘讬讚 诇讬讛 [诪讛 讛讜讗 注讜砖讛 诇讜]? 讗诪专 专讘 砖诪注讬讗: 诇讗转讜讬讬 [诇讛讘讬讗, 诇专讘讜转] 注专讘讬 诪讛讜诇 讜讙讘注讜谞讬 诪讛讜诇, 砖讗祝 砖讛诐 谞讬诪讜诇讬诐 鈥� 讗住讜专讬诐 讛诐 诇讗讻讜诇 讘驻住讞.


讜砖讜讗诇讬诐: 讜讛谞讬 诪讜诇讬谉 谞讬谞讛讜 [讜讻讬 讗诇讛 谞讞砖讘讬诐 谞讬诪讜诇讬诐 讛诐]? 讜讛讗 转谞谉 [讜讛专讬 砖谞讬谞讜 讘诪砖谞讛], 讗诐 讗诪专 讗讚诐 讘谞讚专: "拽讜谞诐 (讬讛讗 讗住讜专 注诇讬 讻拽讜讚砖) 砖讗谞讬 谞讛谞讛 诇注专诇讬诐" 鈥� 诪讜转专 诇讬讛谞讜转 讘注专诇讬 讬砖专讗诇, 讜讗住讜专 讘诪讜诇讬 (讘诪讛讜诇讬) 讗讜诪讜转 讛注讜诇诐. 砖讻谉 砖讙诐 讛诪讛讜诇讬诐 砖讘讬谉 讛讙讜讬讬诐 谞拽专讗讬诐 注专诇讬诐, 讜诇讛讬驻讱, 讗诐 讗诪专 "拽讜谞诐 砖讗谞讬 谞讛谞讛 诇诪讜诇讬谉" 鈥� 诪讜转专 讘诪讜诇讬 讗讜诪讜转 讛注讜诇诐 讜讗住讜专 讘注专诇讬 讬砖专讗诇, 诪砖诪注 砖讗讬谉 诪讬诇转 讙讜讬讬诐 谞讞砖讘转!


讗诇讗, 讬砖 诇讜诪专 讻讬 讛讻转讜讘 讘讗 诇讗转讜讬讬 [诇讛讘讬讗, 诇专讘讜转] 讙专 砖诪诇 讜注讚讬讬谉 诇讗 讟讘诇, 讜拽讟谉 砖谞讜诇讚 讻砖讛讜讗 诪讛讜诇, 砖讗诪谞诐 讗讬谉 诇讜 注专诇讛, 讗讘诇 注讚讬讬谉 讞住专 讘讜 诪注砖讛 诪讬诇讛. 讜拽住讘专 [讜住讘讜专 讛讜讗] 砖爪专讬讱 诇讛讟讬祝 诪诪谞讜 注诇 讻诇 驻谞讬诐 讚诐 讘专讬转, 讻讚讬 诇讛讻谞讬住讜 讘讘专讬转讜 砖诇 讗讘专讛诐 讗讘讬谞讜, 讗祝 砖讗讬谉 诇讜 注专诇讛 砖讬讛讬讜 讞讬讬讘讬诐 诇讻专讜转 讗讜转讛.


讜专' 讗诇讬注讝专 砖诇讜诪讚 "转讜砖讘 讜砖讻讬专" 诇讙讝讬专讛 砖讜讜讛 讛讜诇讱 诇讟注诪讬讛 [诇讟注诪讜, 诇砖讬讟转讜], 砖讗诪专: 讙专 砖诪诇 讜诇讗 讟讘诇 鈥� 讙专 诪注诇讬讗 [诪注讜诇讛, 讙诪讜专] 讛讜讗, 讜诇讻谉 诇讗 讘讗 讛讻转讜讘 诇诪注讟讜, 讜诇注谞讬谉 拽讟谉 砖谞讜诇讚 诪讛讜诇 拽住讘专 [住讘讜专 讛讜讗] 砖拽讟谉 讻砖谞讜诇讚 诪讛讜诇 讗讬谉 爪专讬讱 诇讛讟讬祝 诪诪谞讜 讚诐 讘专讬转, 砖讻讬讜谉 砖讛讜讗 诪讛讜诇 讗讬谉 爪讜专讱 讘诪讬诇讛 谞讜住驻转.


讜砖讜讗诇讬诐: 讜专' 讗诇讬注讝专 讛讗讬 [讝讛] 讛专讬讘讜讬 "讗讬砖 讗讬砖" 诪讗讬 注讘讬讚 诇讬讛 [诪讛 注讜砖讛 讛讜讗 诇讜]? 讜诪砖讬讘讬诐: 住讘讜专 讛讜讗 讻讬 讚讘专讛 转讜专讛 讻诇砖讜谉 讘谞讬 讗讚诐, 讜讻驻诇 讝讛 诇讗 讘讗 诇诇诪讚谞讜 诇专讘讜转 诪讬讬转讜专 诪讬诇讬诐, 讜讗讬谉 讝讛 讗诇讗 住讙谞讜谉 讛讚讬讘讜专 砖诇 讛讻转讜讘.


讗 讘注讬 [砖讗诇] 专讘 讞诪讗 讘专 注讜拽讘讗: 拽讟谉 诇驻谞讬 砖讛讙讬注 讝诪谞讜 诇讬诪讜诇 诪讛讜 诇住讜讻讜 (诇住讜讱 讗讜转讜) 讘砖诪谉 砖诇 转专讜诪讛? 讜讛砖讗诇讛 讛讬讗: 注专诇讜转 砖诇讗 讘讝诪谞讛 砖诇驻谞讬 讝诪谉 讞讬讜讘 讛诪讬诇讛, 讛讗诐 诪注讻讘讗 [诪注讻讘转], 砖讗谞讞谞讜 讗讜诪专讬诐 砖讬砖 诇讜 讚讬谉 注专诇 讜讛讜讗 讗住讜专 讘转专讜诪讛, 讗讜 砖诪讗 诇讗 诪注讻讘讗 [讗讬谞讛 诪注讻讘转]? 砖诪讻讬讜谉 砖诇讗 讞诇讛 注诇讬讜 注讚讬讬谉 诪爪讜转 诪讬诇讛 讗讬谞讜 拽专讜讬 注专诇 诇注谞讬谉 讝讛?!


讗诪专 专' 讝讬专讗: 转讗 砖诪注 [讘讜讗 讜砖诪注] 讛讜讻讞讛 诇讚讘专 诪诪讛 砖砖谞讬谞讜 讘讘专讬讬转讗: 讗讬谉 诇讬 讗诇讗 诪讬诇转 讝讻专讬讜 讛诪注讻讘转 讘砖注转 注砖讬讛 砖诇 拽专讘谉 讛驻住讞 (砖谞讗诪专: "讛诪讜诇 诇讜 讻诇 讝讻专 讜讗讝 讬拽专讘 诇注砖讜转讜". 砖诪讜转 讬讘, 诪讞) 诪讬诇转 注讘讚讬讜 诪注讻讘转 讘砖注转 讗讻讬诇讛 砖诇 拽专讘谉 驻住讞 (砖谞讗诪专: "讜讻诇 注讘讚 讗讬砖... 讜诪诇转讛 讗讜转讜 讗讝 讬讗讻诇 讘讜". 砖诐 诪讚), 诪谞讬谉 诇讬转谉 讗转 讛讗诪讜专 砖诇 讝讛 讘讝讛, 讜讗转 讛讗诪讜专 砖诇 讝讛 讘讝讛, 砖讘讬谉 讝讻专讬诐 讜讘讬谉 注讘讚讬诐 诪讬诇转诐 诪注讻讘转 讛谉 讘注砖讬讬讛 讛谉 讘讗讻讬诇讛 鈥� 转诇诪讜讚 诇讜诪专: "讗讝" "讗讝" 诇讙讝讬专讛 砖讜讛.


讜诪注转讛, 讘砖诇诪讗 [谞谞讬讞] 讻讬 注讘讚讬讜 诪砖讻讞转 诇讛 [讬讻讜诇 讗转讛 诇诪爪讜讗 讗讜转讛] 讗驻砖专讜转 讚讗讬转谞讛讜 [砖讛诐 诪爪讜讬讬诐] 讘砖注转 讗讻讬诇讛 讜诇讬转谞讛讜 [讜讗讬谞诐 诪爪讜讬讬诐] 讘砖注转 注砖讬讛, 讜讻讙讜谉 讚讝讘谞讬谞讛讜 讘讬谞讬 讘讬谞讬 [砖拽谞讛 讗讜转诐 讘讬谞转讬讬诐], 砖拽谞讛 讗讜转诐 诇讗讞专 注砖讬讬转 讛驻住讞, 诇驻谞讬 讝诪谉 讗讻讬诇转讜,


讗诇讗 讝讻专讬讜 讚讗讬转谞讛讜 [砖讬砖谞诐] 讘砖注转 讗讻讬诇讛 讜诇讬转谞讛讜 [讜讗讬谞诐] 讘砖注转 注砖讬讛 讛讬讻讬 诪砖讻讞转 诇讛 [讗讬讱 讗转讛 讬讻讜诇 诇诪爪讜讗 讗讜转讛 讗驻砖专讜转] 鈥�/span> 诇讗讜 讚讗转讬诇讜讚 [讛讗诐 诇讗 讘诪拽专讛 砖谞讜诇讚讜] 讘讬谉 注砖讬讛 诇讗讻讬诇讛, 讜砖诪注 诪讬谞讛 [诇诪讚 诪诪谞讛 诪讻讗谉] 驻转专讜谉 诇住驻拽 砖讛注诇讬谞讜 讻讬 注专诇讜转 讗祝 砖诇讗 讘讝诪谞讛 讛讜讬讗 [讛专讬讛讬] 注专诇讜转 讜诪注讻讘转 讗转 讛驻住讞!


讗诪专 专讘讗: 讜转住讘专讗 [讜讬讻讜诇 讗转讛 诇住讘讜专 讻谉] 砖诪讬诇讛 砖诇 拽讟谞讬诐 诇驻谞讬 讝诪谞讛 诪注讻讘转? 讛诇讗 "讛诪讜诇 诇讜 讻诇 讝讻专" (砖诪讜转 讬讘, 诪讞) 讗诪专 专讞诪谞讗 [讛讻转讜讘], "讜讗讝 讬拽专讘 诇注砖转讜" (砖诐), 讜讛讗讬 诇讗讜 讘专 诪讛讬诇讗 [讜讝讛, 讛拽讟谉, 诇讗 讘谉 诪讬诇讛] 讛讜讗, 砖注讚讬讬谉 讗讬 讗驻砖专 诇诪讜诇讜, 讜讘讜讚讗讬 讗讬谞讜 讬讻讜诇 诇注讻讘. 讗诇讗, 讛讻讗 讘诪讗讬 注住拽讬谞谉 [讻讗谉 讘诪讛 讗谞讜 注讜住拽讬诐] 鈥�/span> 砖讞诇爪转讜 讞诪讛 (注讝讘讜 讛讞讜诐 讜谞转专驻讗) 讻诇讜诪专, 砖拽讜讚诐 讛讬讛 讛转讬谞讜拽 讞讜诇讛 讜讛讬讛 诇讜 讞讜诐, 讜诇讗 讬讻诇讜 诇诪讜诇讜, 讜诇讻砖谞转专驻讗 诇讗讞专 砖诪讜谞讛 讬诪讬诐 讞诇讛 注诇讬讜 诪爪讜转 诪讬诇讛, 讜诇讻谉 讗诐 诇讗 诪诇 讗讜转讜 鈥� 诪讬诇转 讛转讬谞讜拽 诪注讻讘转讜.


讜诪拽砖讬诐: 讗诐 诪讚讜讘专 讘诪拽专讛 砖讛讘专讬讗 讛转讬谞讜拽 诪讛诪讞诇讛 讜谞讬转讜讘 诇讬讛 [讜谞讬转谉 诇讜] 讻诇 砖讘注讛 诪讗讜转讜 讝诪谉 砖讛讘专讬讗, 讻讚讬 诇诪讜诇讜. 砖讛专讬 讗诪专 砖诪讜讗诇: 转讬谞讜拽 砖讞诇讛 讘转讜讱 砖诪讜谞转 讛讬诪讬诐 讛专讗砖讜谞讬诐 诇诇讬讚转讜 讜讗讬 讗驻砖专 讛讬讛 诇诪讜诇 讗讜转讜 讜讞诇爪转讜 讞诪讛 鈥� 谞讜转谞讬谉 诇讜 讻诇 砖讘注讛 讬诪讬诐 讗讞专 讻讱, 讜诪诇讬诐 讗讜转讜 专拽 讘住讜驻诐, 讜诇讗 诪讬讚 讻砖讛讘专讬讗, 讜讗诐 讻谉, 讗祝 砖讛讘专讬讗, 讻诇 讗讜转诐 砖讘注讛 讬诪讬诐, 讻讬讜谉 砖讗住讜专 诇诪讜诇讜 讘讛诐, 讛专讬讛讜 谞讞砖讘 讻讝讛 砖注讚讬讬谉 诇讗 讛讙讬注 讝诪谉 诪讬诇转讜 讜讗讬谞讜 讘谉 讞讬讜讘! 讜诪砖讬讘讬诐: 讚讬讛讘讬谞谉 诇讬讛 [砖讗谞讜 谞讜转谞讬诐 诇讜] 讘讗诪转 讗转 讻诇 讛砖讘注讛 讬诪讬诐 讛诇诇讜 讗诇讗 砖砖讘注转 讛讬诪讬诐 讛诇诇讜 谞讙诪专讜 讬讜诐 诇驻谞讬 注专讘 驻住讞. 讜砖讜讗诇讬诐: 讗诐 讗诪谞诐 谞住转讬讬诪讜 砖讘注转 讛讬诪讬诐 讛诇诇讜 诇驻谞讬 注专讘 驻住讞, 诪讚讜注 讛诪转讬谉 诇讜 注讚 讝诪谉 讗讻讬诇转 讛驻住讞 讜谞讬诪讛诇讬讛 诪爪驻专讗 [讜砖讬诪讜诇 讗讜转讜 诪砖注讜转 讛讘讜拽专]! 拽讜讚诐 讝诪谉 讛拽专讘转 讛驻住讞! 讜诪砖讬讘讬诐: 讘注讬谞谉 [爪专讬讻讬诐 讗谞讜]

